open-index/open-wikipedia-markdown huggingface dataset:
Pravni fakultet u Splitu

**Pravni fakultet u Splitu** (lat. *Facultas iuridica Spalatensis*) je visoko učilište koje se nalazi u sastavu Sveučilišta u Splitu. Pravni fakultet u Splitu osnovan kao studij Pravnog fakulteta u Zagrebu u akademskoj  1960/61. godini te djeluje već 47 godina. Od 1974. godine postaje zaseban fakulteta Sveučilišta u Splitu. Fakultet izvodi integrirani preddiplomski i diplomski sveučilišni studij, stručni studij i poslijediplomske studije.

## Studij
Na Pravnom fakultetu izvode jedan dodiplomski studij:
* za diplomiranog pravnika

te poslijediplomski studiji:
-Međunarodnog prava mora

## Centri
U cilju poboljšanja znanstveno-istraživačkog rada, stručne, nastavne i ekspertizne djelatnosti, te povezivanja s praksom, u okviru Fakulteta djeluje pet centara:
* Centar za izvannastavne aktivnosti
* Centar za medicinsko pravo
* Centar za njemačko, hrvatsko, europsko i komparativno pravo
* Centar za cjeloživotno obrazovabnje
* Centar za europsku dokumentaciju i istraživanje "Robert Schuman" (CEDI)

## Napomene

## Vanjske veze
* Službena stranica Pravnog fakulteta
* Studentski portal studenata Pravnog Fakulteta u Splitu
Manuš

**Manuš** je povijesno predgrađe grada Splita. Razvio se sjeveroistočno od Grada. Najmanji je od svih starih splitskih predgrađa (*[[varoš]]a*), tj. Velog varoša, Dobrog, Manuša i Lučca. Tradicionalno je bio težačko naselje. 

Krajem 19. st. željeznička pruga do splitskog kolodvora na usječenoj i nasutoj obali ispod Lučca provučena je kroz Manuš, a njena trasa je oblikovana u duboki i široki usjek koji koji je u 2. pol. 20. st. duž cijelog Splita natkriven. Usjek pruge podijelio je nekadašnji stari Manuš na veći, zapadni, i manji, istočni dio. Navedeni dijelovi u službenoj podjeli Splita danas pripadaju različitim gradskim kotarima: zapadni kotaru Grad, a istočni kotaru Lučac-Manuš.

Predgrađe Manuš prostiralo se između današnjih ulica: Istarske, Tolstojeve, Sredmanuške, Manuške poljane te Zagrebačke ulice. 

## Etimologija
Postoji više teorija o porijeklu imena ovog kvarta. Ime "Manuš" prvi put se spominjalo u 15. stoljeću. Značilo je "dobar bunar" (lat. "puteus manus"). Postoji i teza da ime "Manuš" ima veze s plemenom Manijaca, koje je živjelo na tom prostoru prije dolaska Rimljana. 

## Povezano
* Lučac-Manuš, gradski kotar
* Manijci, ilirsko, pleme
* Ad basilicas pictas, arheološki lokalitet u Manušu
Lista Velog Mista

Udruga **Lista Veloga Mista** (LVM, naziv dolazi od kultne serije "Velo misto") je nastala 2005. godine u Splitu, promjenom imena Kluba poduzetnika, obrtnika i građana Splita. Prvi predsjednik je poduzetnik Ilija Naletilić. Pod nazivom "Nezavisna lista Željka Jerkova" na lokalnim izborima iste godine dobijaju 4 vijećnička mandata u Gradskom vijeću Grada Splita, pa tako postaju odlučujući čimbenik prilikom formiranja splitske gradske vlasti. Zaključenjem pisanog sporazuma o zajedničkim projektima priklanjaju se HDZ-u te im prepuštaju obnašanje izvršne vlasti (Poglavarstvo na čelu s Gradonačelnikom Zvonimirom Puljićem). Političko djelovanje ograničavaju na predsjedanje Gradskim vijećem (Željko Jerkov), gradske vijećnike Nedu Makjanić-Kunić, Silvana Bralića i Hrvoja Marušića te rad svojih članova u nadzornim odborima komunalnih tvrtki i upravnim vijećima gradskih ustanova. 

U proljeće 2007. godine iz redova LVM istupa Hrvoje Marušić, nastavljajući kao nezavisni vijećnik djelovati u klubu vijećnika LVM. Iste godine zbog nezadovoljstva ostvarenim LVM dovodi do smjenjivanja Zvonimira Puljića te imenovanja  za Gradonačelnika Grada Splita Ivana Kureta (HDZ). Početkom listopada 2008. godine objavljuju raskidanje sporazuma s HDZ-om te zahtjeve za razrješenjem svih svojih članova u nadzornim odborima i upravnim vijećima gradskih poduzeća i ustanova. To obrazlažu HDZ-ovim neispunjavanjem sporazumom preuzetih obveza na ostvarivanju za građane važnih projekata. Lista Velog Mista ugašena je 2009. godine.

Poznatiji članovi LVM bili su poduzetnici Željko Jerkov (bivši košarkaš), Neda Makjanić-Kunić, Silvano Bralić, Ilija Naletilić, Igor Bagarić, Marina Wallner i drugi.

## Reference
PlayDrama

Kazalište **PlayDrama** osnovano je 2009. godine u Splitu i osnovna mu je djelatnost izvođenje svjetskih praizvedbi hrvatskih dramskih tekstova i hrvatskih praizvedbi svjetskih dramskih tekstova.

## Historija
Kazalište je osnovano 2009. godine i prvo je profesionalno kazalište za odrasle u Splitu nakon 115 godina. Osnivači kazališta su Lina Vengoechea i Elvis Bošnjak koji je i umjetnički ravnatelj kazališta.

## Do sada izvedene premijere
* Andres Veiel/Gesine Schmidt: **Udarac**, redatelj: Martin Kočovski, premijera: 17. rujna 2009.*igraju:* Trpimir Jurkić, Snježana Sinovčić-Šiškov, Anastasija Jankovska, Lana Hulenić, Marko Petrić i Duje Grubišić.
* Dubravko Mihanović: **Marjane, Marjane**, redatelj: Mislav Brečić, premijera: 11. ožujka 2010. *igraju:* Elvis Bošnjak, Marko Petrić, Duje Grubišić, Matija Kačan, Anica Kovačević, Elena Orlić i Stanislav Kovačić.
* Jeffrey Hatcher: **Picasso**, redateljica: Nenni Delmestre, premijera: 10. srpnja 2011. *igraju:* Elvis Bošnjak, Lana Helena Hulenić.

## Vanjske veze
* Službena stranica
Feeling

**Feeling** je bio glazbeni sastav iz Splita.

Djelovao je u razdoblju od 1990. do 1995. godine.

Izdali su jedan album kojeg su snimili 1992. u studiju Tomislava Mrduljaša. Na tom albumu je bilo nekoliko uspješnica kao što su *Zvijezde*, *Sama*, *Pozvoni*, *Ponekad poželim*, *Što da se radi*.

U postavi Feelinga se nalazio pjevač Giuliano Đanić koji je nakon ovog sastava krenuo samostalnom karijerom. Ostali članovi sastava su bili gitarist Alen Jerinić, koji je napisao većinu tekstova, Leo Tajč, koji je svirao na bubnjevima, Ernest Pelaić, koji je svirao na klavijaturama i Boris Hrga, koji je svirao na bas gitari.
More (muzička grupa)

**More** je hrvatski glazbeni pop sastav koji je djelovao tijekom 1970-ih i 1980-ih godina.

## Povijest sastava

Na Pedagoškoj akademiji 1972. godine Meri Cetinić susreće Slobodana M. Kovačevića, te zajedno osnivaju grupu "More" u kojoj Meri svira klavir i vokalni je solist. Također je uz S. M. Kovačevića skladatelj i aranžer grupe. Sastav snima nekoliko singlica i album "More" koji postiže veliki uspjeh, kao i naslovna pjesma. Ujedno, na "Splitskom festivalu" grupa "More" ima 2 uspješna nastupa s pjesmama "Gdje god da pođeš" i "Samo simpatija". U grupi 1973. godine pjeva i Oliver Dragojević. U grupi "More" također svoju karijeru započinje Zvonimir Boldin, flautist i klavijaturist, kasnije  član Orkestra HNK-a Split. U grupu dolazi i Dragoljub Milo Vasić poznatiji kao Jasmin Stavros. U 80-ima u grupi Tadija Bajić poznatiji kao Tedi Spalato svira gitaru, a Remi Kazinoti je na klavijaturama.U grupi je kao gitarista i prateći vokal , možda jedini koji je mogao ovoj muzičkoj divi pevati tercu, bio i Milan Daniel Popović, kasnije evrovizijska i evropska zvezda. On je sa Meri Cetinić i grupom bio u vreme kada se dešavala turneja povodom promocije albuma "Ja sam žena".

Prvi album, "More", snimljen je 1974. godine (Jugoton) i te godine postava sastava bila je slijedeća:

* Slobodan M. Kovačević - bas Fender, vokal, skladatelj, aranžer 
* Meri Cetinić - prvi vokal, klavir, skladatelj, aranžer 
* Antonija Gerzelj - drugi vokal
* Dragoljub Milo Vasić - bubnjevi 
* Tonči Dellazota - električna i akustična gitara, vokal 
* Zvonimir Boldin - orgulje Hammond, električni klavir Hohner, flauta, konge
* Oliver Dragojević - prateći vokal 
Na drugom albumu, "More", koji je izdan 1979. godine (PGP RTB) vokal je Slobodan M. Kovačević.

Godine 1983. u sastavu pjeva i započinje karijeru Doris Dragović s kojom snimaju album "Hajde da se mazimo" nazvan po istoimenom hitu i 1985. album "Tigrica". Doris 1986. započinje samostalnu karijeru, a grupa se time raspala.

Nedavno su se sastali bivši članovi grupe More: Slobodan Kovačević, Oliver Dragojević, Meri Cetinić, Doris Dragović i Tedi Spalato radi snimanja novu verzije pjesme "More" povodom 40-godišnjice osnutka grupe.

## Diskografija
### Singl ploče

*“More” / “Zla djevojka” (Jugoton 1973.) 
*“Moj muž” / “Ti si moj san” (Jugoton 1974.) 
*“Bakalar” / “Ja cu plakati sama” (Jugoton 1975.) 
*“Ovo vrijeme” / “On je moj bol” (Jugoton 1975.)
*“Gdje god da pođeš” / “Znam da ti nisi moj” (Jugoton 1975.)
*"Kud se skitaš, mala moja"/ “Ti si moja” (Jugoton 1976.) 
*“Samo simpatija” / “Ako jednom vidiš suze” (Jugoton 1978.)
*“Sami sebi mi smo krivi” / “Ti i ja bi mogli sve” (PGP RTB 1978.)

### LP ploče

Vokal Meri Cetinić:

*“More” (Jugoton 1974.) 
*“More” (Jugoton 1974.) - reizdanje (2011.)

Vokal Slobodan M. Kovačević.

*“More II” (PGP RTB 1979.) 

Vokal Doris Dragović

*“Hajde da se mazimo” (Jugoton 1983.)
*“Tigrica” (Jugoton 1985.) - zlatna ploča

## Vanjske veze
* More - Diskografija
Sveti Rajnerije

**Sveti Rajnerije** ili **sv. Arnir** (Romagna, Italija, o. 1100. - Dubrava, 4. kolovoza 1180.), bio je splitski nadbiskup i mučenik, a danas se slavi i kao suzaštitnik grada Splita.

Za splitskoga nadbiskupa imenovan je 1175. godine. Išao je zajedno s nekoliko splitskih plemića u Carigrad da se pokloni caru Emanuelu.

Godine 1177. sazvao je apostolski legat Rajmund provincijalni crkveni sabor u Splitu na koji su pozvani svi metropliti i biskupi, ali nije poznato što se riješavalo na tom sinodu.

Došao je u spor sa Kačićima zbog granica crkvenog imanja koje se nalazilo na granici posjeda između splitske i omiške komune te je 4. kolovoza 1180. godine kamenovan u klancu južno od sela Dubrava u Poljicima. Tijelo mu je preneseno u Split u ženski samostan sv. Benedikta.

Crkvica Svetog Arnira (Rajnerija) sagrađena je od kamenog klesanca u planinskom klancu na mjestu pogibije, a u podu crkvice do danas izvire voda, za koju puk vjeruje da je čudotvorna.

## Napomene

## Literatura
* *Novak, Grga, Povijest Splita I., Čakavski sabor, Split, 1978.*
Institut za oceanografiju i ribarstvo

**Institut za oceanografiju i ribarstvo** je osnovan u Splitu 1930. godine kao prva nacionalna znanstveno-istraživačka institucija koja se bavi istraživanjem mora. Institut provodi veoma kompleksna istraživanja iz područja biološke, kemijske i fizičke oceanografije, sedimentologije, te ribarstvene biologije i marikulture. Nalazi se uz more blizu rta na jugozapadnoj strani Marjana.

## Historija
Za prvog ravnatelja Instituta izabran je norveški sveučilišni profesor  dr. Hjalmar Broch. Nakon Drugog svjetskog rata na čelo Instituta dolazi dr. Tonko Šoljan, čiji je mandat obilježila velika i uspješna aktivnost institucije.

Početkom 60-ih godina započinje se s mjesečnim mjerenjima primarne proizvodnje (C-14 metoda) u  obalnim i otvorenim vodama srednjeg Jadrana, što su ujedno i prva istraživanja takve vrste u Jadranu. početkom 70-ih Insitutu je pridružan *Biološki zavbod* iz Dubrovnika, koji je preustrojen u dva dislocirana institutska laboratorija i u tom je obliku djelovao sve do 2006. godine, kada je priključen Sveučilištu u Dubrovniku.

Početkom 90-ih Institut se veoma aktivno uključuje u pedagošku aktivnost na način da u okviru Sveučilišta u Splitu organizira *Studijski odjel za more*, prvi i jedini studij takve vrste u Hrvatskoj.

## Napomene

## Vanjske veze
* Službene stranice
Filozofski fakultet u Splitu

**Filozofski fakultet u Splitu** sastavni je dio Sveučilišta u Splitu. Početak formiranja započinje 2001. godine utemeljenjem Odjela za humanističke znanosti koji je 2005. godine sjedinjen s Visokom učiteljskom školom, čime je osnovan novi fakultet.

## Historija

### Temelji

Humanistički i društveni studiji u Splitu postoje i prije osnivanja samog Sveučilišta u Splitu 1974. godine. Viša pedagoška škola u Splitu osnovana je još 24. ožujka 1945. godine i najstarija je visokoškolska ustanova u gradu.

U razdoblju od 1978. do 2003. godine humanistički i društveni studiji izvode se u posebnoj ustrojbenoj jedinici Filozofskog fakulteta u Zadru Sveučilišta u Splitu, a od 1990. godine do 1998. dijelom i na na Fakultetu prirodoslovno-matematičkih znanosti i odgojnih područja u Splitu Sveučilišta u Splitu.

Krajem 1998. godine **Učiteljski studij** i **Studij predškolskog odgoja** izdvajaju se iz sastava Fakulteta prirodoslovno-matematičkih znanosti i odgojnih područja Sveučilišta u Splitu. Tom Uredbom osnovana je **Visoka učiteljska škola** Sveučilišta u Splitu kao samostalna sastavnica Sveučilišta u Splitu.

### Postanak i ustroj

**Odjel za humanističke znanosti** osnovan je kao podružnica Sveučilišta u Splitu 2001. godine s tri matična studija (kao dvopredmetni studiji) - Hrvatski jezik i književnost, Engleski jezik i književnost, Talijanski jezik i književnost te dislocirani studij Povijesti Filozofskog fakulteta Sveučilišta u Zagrebu od akademske godine 2003./2004.

Dana 6. listopada 2005. Visoka učiteljska škola (učiteljski studij i studij predškolskog odgoja) i Odjel za humanističke znanosti Sveučilišta u Splitu združeni su i osnovan je Filozofski fakultet Sveučilišta u Splitu. S radom su započeli i novi studijski programi: sociologije, filozofije i povijesti umjetnosti. Akademske godine 2007./2008.  s radom je započeo novi studijski program pedagogije.

## Odsjeci Filozofskog fakulteta

* Odsjek za hrvatski jezik i književnost
* Odsjek za engleski jezik i književnost
* Odsjek za talijanski jezik i književnost
* Odsjek za povijest umjetnosti
* Odsjek za povijest
* Odsjek za filozofiju
* Odsjek za sociologiju
* Odsjek za pedagogiju
* Odsjek za Učiteljski studij
* Odsjek za Predškolski odgoj

## Napomene

## Vanjske veze
* Službene stranice Filozofskog fakulteta u Splitu
Radio Dalmacija

**Radio Dalmacija** je splitska regionalna komercijalna radio postaja koja je sa emitiranjem programa započela 1995. godine.

## Izdvojeno iz programa
***Hrvatski top 33** (hrvatski glazbeni noviteti)
***Furešta top lista** (top lista stranih glazbenih noviteta)
***Štoperica** (emisija o sportu)
***2 men music show** (vijesti iz svijeta strane glazbe)
***Željo moja** (glazbene želje)
***Signali u noći** (glazbena kontakt emisija; do 2005. vodio ju je legendarni dvojac **Torello** i **Zoka**)

## Frekvencije
Radio Dalmacija emitira se na 87.8, 88.3, 88.5, 96.4, 99.6, 100.0, 105.5, 106.1, 106.3, 106.9 i 107.3 MHz.

## Vanjske veze
* Službene stranice Radio Dalmacije
Metak (muzička grupa)

**Metak** je bio hrvatski rock sastav iz Splita. 

Od poznatih osoba, sa "Metkom" su surađivali Momčilo Popadić, Ivo Lesić, Joško Banov, Duško Mucalo, Remi Kazinoti, Tedi Spalato.

Albume su snimali u splitskom studiju *Tetrapak*.

Pjesmu "Da mi je biti morski pas" je poslije obradio splitski sastav Osmi putnik, a bila je i motivom za istoimeni hrvatski film.

## Diskografija

### Singlovi
* 1978. - "Šijavica" / "Gastarbajterska balada" (Diskoton) 
* 1979. - "Ona ima svoju dragu mamu" / "Revolver" (Jugoton)
### Albumi
* 1979. - *[[U tetrapaku]]* (Jugoton)
* 1981. - *[[Ratatatatija]]* (Suzy)
* 1995. - *[[Da mi je biti morski pas (album)|Da mi je biti morski pas]]* (Croatia Records)

## Zanimljivosti
Nakon što je "Metak" prestao svirati, još veći uspjeh na hrvatskoj estradi je polučio "Metkov" bubnjar Matko Jelavić.

## Vanjske veze
* Diskografija Željko Brodarić Jappa
Vojko Krstulović

**Vojko Krstulović** "**Švora**" (Split, 22. prosinca 1918. – Split, 22. lipnja 1944.), bio je hrvatski politički djelatnik i novinar iz redova HSS-a.

## Biografija
Rodio se u Velom Varošu, u siromašnoj radničkoj obitelji od oca Franje, radnika, i majke Barbarine r. Vrdoljak, kućanice. Imao je mlađeg brata, Tonća. Rani gubitak oca je samo pogoršao njegov socijalni status te je u ranoj mladosti spoznao tegobu neimaštine.

Osnovnu školu je pohađao u Splitu. Srednju školu je također pohađao u Splitu. Prvo je išao u sjemenište, a nakon 1. razreda se 1931. prebacio u Klasičnu gimnaziju, gdje je bio razredni kolega s Živkom Jeličićem, kasnije poznatim hrvatskim književnikom. Godine 1934. se kao šesnaestogodišnjak učlanio u HSS. Kad se osnovala Omladinska organizacija HSS-a, kojoj je bio osnivačem,  izabralo ga se za njezina prva predsjednika. Bio je ujedno i zadnjim predsjednikom te organizacije u Splitu. Svoj aktivizam nije ograničio samo na grad Split, nego i splitsku okolicu, pa i dalje: Šibenik, Sušak.

Godine 1936. na 1937. je napravio stanku sa školom te je 1937. radio kao sukorektor u Jadranskom dnevniku. Poslije je nastavio školovanje. Otišao je na Trgovačku akademiju, koju je završio u travnju 1941. godine, dolaskom talijanskih okupatora.

Pokrenuo je nekoliko listova, za koje je ujedno i pisao priloge: *[[Novi dani]]* (1938.), *[[Za slobodu i stare pravice]]* (1939.), *[[Pokret hrvatske mladice]]* (1940.). Od 1939. godine je tehnički tajnik HSS-a i pomoćnik Luki Čuliću i Desimiru Jakaši u Hrvatskom radničkom savezu.

Talijanskom okupacijom odlazi u Omiš, koji je bio dijelom NDH, i koji mu je ostao novom adresom sve do pada Italije, kad se vratio u Split. Intenzivirao je suradnju s predratnim HSS-ovcima, osobito s Ivankom Farolfijem.

Bio je student Visoke ekonomske komercijalne škole u Zagrebu. 

Komunističkoj partiji Jugoslavije nije bio po volji. U svojim su ga letcima blatili i izrugivali se njegovom radu, prikazivali ga izdajnikom i fašističkim kolaborantom, sumnjičeći ga da je potkazivao sugrađane Nijemcima i Talijanima. 22. lipnja 1944. ga je revolverom ubio Tito Kirigin i još neki skojevac ispred kuće u Barakovićevoj (na ondašnjem Ustaškom putu kod Barakovićeve). Pred smrt je dobivao prijeteća pisma.  Kao velikom radićevcu, mačekovci odmah su tiskali plakat u kojem su pozvali pučanstvo neka u znak žalosti zbog ovog terorističkog čina objesi crne zastave, da ne radi, dok su ustaše službeno zabranile promet na tržištu. Omladinska organizacija HRSS-a dalmatinske Hrvatske objavila je letak te je spjevana pjesma. Suborci su se oglasili osmrtnicom.

U spomen su na Vojka Krstulovića njegovi učenici izdali knjigu *Za slobodu i stare pravice*.

## Izvori
Fakultet elektrotehnike, strojarstva i brodogradnje u Splitu

**Fakultet elektrotehnike, strojarstva i brodogradnje** (**FESB**) osnovan je 1960. godine u Splitu, te je jedna od 16 sastavnica Sveučilišta u Splitu.

Na fakultetu je stalno zaposleno 235 djelatnika, od čega 148 sudjeluje u nastavnom procesu.

## Historija
Ukazom Sabora NR Hrvatske 1960. godine osnovan je Elektrotehnički fakultet u Splitu, a iste godine ustanovljen je i Centar za izvanredni studij strojarstva u Splitu. Njihovim objedinjavanjem od 1971. godine djeluje Fakultet elektrotehnike strojarstva i brodogradnje - FESB, koji je od 1974. godine u sustavu Sveučilišta u Splitu. Iz starog zdanja Biskupova palača, Fakultet 1980. godine preseljava u zgradu na sadašnjoj lokaciji, a 2007. se nadodaje najnoviji dio zgrade. Na Fakultetu je do sada diplomiralo više od 8000 studenata, te obranilo doktorat ili magisterij znanosti 107 kandidata.

## Ustroj fakulteta
Fakultet ima unutrašnju podjelu na ustrojbene jedinice prema nastavnom i znanstveno-istraživačkom radu, te administrativno-tehničkom procesu rada. Ustrojbene jedinice koje ustrojavaju i izvode nastavu i znanstveno-stručni rad su zavodi te odsjek općih predmeta:
* Zavod za elektroenergetiku
* Zavod za elektroniku i računarstvo
* Zavod za matematiku i fiziku
* Zavod za strojarstvo i brodogradnju
* Zavod za proizvodno strojarstvo
* Odsjek općih predmeta

Ostale ustrojbene jedinice su:
* Dekanat
* Knjižnica
* Računski centar

## Napomene

## Vanjske veze
* Službene stranice
Dalmacijavino

**Dalmacijavino d.d. u stečaju** je hrvatska tvrtka sa sjedištem na adresi *Obala kneza Domagoja 15* u Splitu. Osnovna djelatnost je proizvodnja vina, alkoholnih i bezalkoholnih pića. Tvrtka se nalazi u stečaju od proljeća 2012. godine. Poznata je po proizvodnji bezalkoholnog pića *[[Pipi (piće)|Pipi]]*.

## Historija
Pravni prethodni *Dalmacijavina* bila je zagrebačka tvrtka *Vinalko*, osnovana 1946. godine s ciljem revitalizacije vinarske industrije na čitavom području Hrvatske. Godine 1948. odvojila se *Vinalko - veletrgovina vinom i žestokim pićima* sa sjedištem u Splitu od jedinstvene tvrtke "Vinalko". Tu je tvrtku 1952. godine preuzeo Narodni odbor grada Splita. Splitska tvrtka imala je ispostave  u Šibeniku, Dubrovniku, te podrume u Splitu, Kaštel Starom i Novom, Bolu, Komolcu i u Šibeniku.

Godine 1951. osniva se još jedna vinarska tvrtka, *Dalmatinac*, s velikim brojem vlastitih točionica. Dana 3. lipnja 1958. godine N.O. općine Split osnovao je *Vinarske podrume*, koja je 26. lipnja 1960. godine promijenila ime u *Dalmacijavino*. Imala je skladišne kapacitete u istočnom dijelu splitske luke, kod Katalinića briga. Godine 1961. "Dalmacijavinu" se pripaja "Dalmatinac", a sljedeće godine i "Vinalko", čime je 1. siječnja 1963. godine započela s radom jedinstvena nova tvrtka "Dalmacijavino, poduzeće za proizvodnju, preradu, doradu i promet poljoprivrednih proizvoda". Tijekom 60-ih godina 20. stoljeća, "Dalmacijavinu" se pripaja poljoprivredno dobro "Vrgorka" iz Vrgoraca (1967.) te "Vinarija Drniš", poslovna jedinica iz sastava PIK "Petrovo polje" (1968.).

Poduzeće bilježi značajan gospodarski rast tijekom 70-ih, što se očituje u velikim aktivnostima poput dogradnje vinarije s novom punionicom u gradskoj luci, izgradnje nove tvornice bezalkoholnih pića, tvornice kvasine u Drnišu i dogradnjom tvornice žestokih pića u sjevernoj splitskoj luci te sadnjom vinograda u Dalmaciji.

Smanjenjem tržišta nakon raspada SFRJ, jačanjem konkurencije i kao posljedica ratnih neprilika, Dalmacijavino počinje bilježiti 90-ih značajan pad prizvodnje i prodaje. U veljači 2001. izvršena je pretvorba i poduzeće je postalo dioničko društvo pod imenom "Dalmacijavino d.d.". U svibnju 2012. godine otvoren je stečajni postupak i imenovan stečajni upravitelj.

## Glavni proizvodi Dalmacijavina d.d.

### Alkoholna pića
* *Amaro 18*
* *Prošek Dioklecijan*

### Bezalkoholna pića
* *Pipi* (*Pipi narančada*, *Pipi bitter lemon*, *Pipi tonic water* i *Pipi Hajduk*)
* *Orela*

### Ostali proizvodi
* *Kvasina*

## Povezano
* Popis velikih gospodarskih subjekata iz Splitsko-dalmatinske županije

## Napomene

## Vanjske veze
* Službene stranice Dalmacijavina  
* Skraćeni prospekt za uvrštenje svih redovnih dionica izdavatelja DALMACIJAVINO d.d. u Kotaciju javnih dioničkih društava Varaždinske burze
Jadranska pivovara

**Jadranska pivovara** ime je za hrvatsku tvrtku koja ima sjedište u Splitu, i koja je osnovana 1970. godine. Osnovni proizvodi su proizvodnja piva, alkoholnih i bezlakoholnih pića.

## Proizvodi

## Povezano
* Popis velikih gospodarskih subjekata iz Splitsko-dalmatinske županije

## Vanjske veze
* Službene stranice Jadranske pivovare
Lavčević

**Lavčević d.d.** je hrvatska tvrtka čije sjedište je u Splitu i koja je osnovana 1948. godine. Osnovne djelatnosti tvrtke su građevinsko inženjerstvo, izgradnje objekata, cestogradnja i turizam.

Ime nosi po narodnom heroju Ivanu Lučiću-Lavčeviću.

## Povezano
* Popis velikih gospodarskih subjekata iz Splitsko-dalmatinske županije

## Vanjske veze
* Službene stranice tvrtke Lavčević d.d.
ORK Dalma Split

**ORK Dalma** je rukometni klub iz Splita osnovan 1959. godine pod nazivom *Rukometna sekcija Sportskog društva Nada* 

Kroz povijest mijenjao je imena: zvao se *Nada*, *Dalmanada* i *Dalma*.

U sezoni 1983./84. osvojio je Kup pobjednica kupova. Tu jaku generaciju vodio je trener Slavko Bralić a najpoznatije igračice iz tog sastava bile su Palaversa, Bonačić, Perica, Nataša Kolega i druge.

U hrvatskom prvenstvu najveći je uspjeh 3. mjesto 1992., kad ih je vodio Vatromir Srhoj. 1995. se ujedinio sa gradskim suparnicama - *Splitom* u novi klub ***Split Kaltenberg***.

## Uspjesi
**Kup pobjednika kupova**
* pobjednik: 1984.

**[[Jugoslavenski rukometni kup za žene|Kup Jugoslavije]]
* finalist: 1983.

**Hrvatsko republičko prvenstvo:'''
* prvakinje: 1969.

## Pregled po sezonama

## Međunarodna natjecanja

### Kup pobjednika kupova

## Poznate igračice
* Mara Torti
* Dragica Palaversa Mijač
* Nataša Kolega

## Poznati treneri
* Vatromir Srhoj

## Izvori
* Jugoslavensko rukometno prvenstvo za žene - sezone
* Hrvatsko rukometno prvenstvo za žene - sezone
Samostan sv. Stjepana pod borovima

**Samostan sv. Stjepana ''pod borovima*** (*de pinis*), nekadašnji [[benediktinci|benediktinski]] [[samostan]] koji se u prošlosti nalazio izvan grada [[Split]]a, na poluotoku [[Sustipan]]. Izgrađen je nad ostacima rimske [[kršćanstvo|ranokršćanske]] [[bazilika|bazilike]]. Iako izvan gradskih bedema, pripadao je gradu Splitu, a njegovi su redovnici i [[opat]]i uživali osobit ugled i veliko poštovanje u gradu.

== Historija ==

Samostan sv. Stjepana Prvomučenika (poznatiji kao samostan sv. Stjepana "pod borovima") spominje se prvi put u izvorima oko [[1020.]] godine, no iz isprave se iščitava da je samostan postojao i u ranijim vremenima.

Ugledni Splićani su često darivali samostan i povlačili se u njega iz svjetovnog života. Oko [[1060.]] godine postao je Črne, sin bivšeg splitskog priora Prestancija, redovnik tog samostana. U to vrijeme opat je bio sin priora Crnog, Dabro.

Godine [[1069.]] darovao je [[hrvatski vladari|hrvatski kralj]] [[Petar Krešimir IV.]] († 1074.), na zamolbu splitskog nadbiskupa [[Lovro Dalmatinac|Lovre]] († 1099.) i opata Gisilberta, samostanu sv. Stjepana mjesto za mlin blizu crkve sv. Petra na [[solin]]skom teritoriju.

Hrvatski vojvoda (*dux*) [[Stjepan II., hrvatski kralj|Stjepan]] († 1090./91.), nećak hrvatskog kralja Petra Krešimira IV., odrekao se prava na hrvatsko prijestolje u korist [[Dmitar Zvonimir|bana Zvonimira]] († 1089.) i povukao se [[1078.]] godine u samostan sv. Stjepana na Sustipanu. Nakon smrti kralja Zvonimira, Stjepan je ipak stupio na hrvatsko prijestolje i tada je darovao samostanu kraljevski teritorij u Raduni.

Od [[14. stoljeće|14. stoljeća]] samostan je povremeno davan na uživanje (komendu) pojedinim klericima. Godine [[1445.]] dao je papa opatiju splitskom nadbiskupu Lovri koji je popravio samostan i samostansku kuću uz crkvu sv. Mihovila na splitskoj obali. Međutim, u to vrijeme u samostan u nije više bilo redovnika i otada je samostan služio kao komenda. Ti komendatori imali su ponekad i naslov opata sv. Stjepana. Zadnji je bio neki svećenik Bonerio koji je umro [[1700.]] godine i tada je cjelokupnu imovinu samostana preuzelo novo [[Nadbiskupsko sjemenište u Splitu|nadbiskupsko sjemenište]].

Godine [[1832.]] ustupilo je sjemenište samostan i poluotočić splitskoj općini, koja je samostan i crkvu porušila i izgradila gradsko groblje.

== Napomene ==


== Literatura ==
* *Novak, Grga, Povijest Splita I., Čakavski sabor, Split, 1978.''
Državni arhiv u Splitu

**Državni arhiv u Splitu** (**DAS**) osnovan je 1952. godine. Danas je smješten u zgradi na tvrđavi Gripe. Nadležan je za područje Splitsko-dalmatinske županije, ukupno 16 gradova i 39 općina.

Arhiv ima dvije čitaonice: Čitaonicu s knjižnicom i čitaonicu Arhiva mapa za Istru i Dalmaciju.

## Historija

Još je odredbom Splitskog statuta 1312. godine određeno čuvanje i zaštita arhivske građe. Ideja o potrebi sustavnog skupljanja arhivskoga gradiva u Splitu potaknuta je nakon Drugoga svjetskog rata. Savezne i gradske vlasti povjerile su *[[Muzej grada Splita|Muzeju grada]]* čuvanje arhivske građe.

Godine 1952. osnovan je Arhiv koji je smješten u Nadbiskupsku palaču, a 1996. godine premješten je u zgradu na tvrđavi Gripe. Od 1952. godine arhiv se zvao *Arhiv grada Splita*, 1957. mijenja naziv u *Historijski arhiv u Splitu* te postaje mjerodavna arhivska ustanova za srednjodalmatinsko područje. Od 1993. nosi naziv *Povijesni arhiv u Splitu*, a od 1997. *Državni arhiv u Splitu*.

Za vrijeme Drugog svjetskog rata stradao je arhivski fond za razdoblje 1880.-1918. koji je prenesen 1923. iz Zadra. U požaru 1969. godine uništeno je 25 fondova novijeg gradiva, a 28 ih je djelomično izgorjelo.

## Ustroj arhiva

Rad Arhiva organiziran je ustrojbenim odjelima:

* Odjel za sređivanje i obradu arhivskog gradiva
* Odjel za nadzor arhivskog i registraturnoga gradiva izvan Arhiva
* Odjel Arhiva mapa za Istru i Dalmaciju
* Odjel filmske zbirke
* Odjel za dokumentacijsko - informacijske poslove (čitaonica i knjižnica)
* Odjel za restauraciju, konzervaciju i knjigovežnica
* Odjel općih poslova (administrativno - financijsko - knjigovodstveni poslovi)
* Odjel - arhivska podružnica u Hvaru

## Gradivo

U DAS-u se čuva 616 fondova i zbirki, u ukupnoj količini od 910,54 d/m. Nastariji dokumenti pohranjeni u splitskom arhivu potječu iz 14. stoljeća. Osobitu vrijednost među starijim gradivom predstavlja *Zbirka matičnih knjiga* (16.-20. st.), *Zbirka oporuka* (15.-20. st.), *Obiteljski fond Fanfogna-Garagnin* (14.-20.st.) i *Splitska komuna* (15.-18. st.). Gradivo starijeg razdoblja pisano je uglavnom talijanskim i latinskim jezikom, a novije gradivo, osim hrvatskim jezikom, pisano je talijanskim, francuskim i njemačkim jezikom. Od pisama, osim latinice, koja prevladava, dokumenti su pisani glagoljicom i bosančicom. Treba istaknuti da je dio gradiva pisan poluhumanistikom (Splitska komuna).

Gradivo DAS-a značajno je za političku, gospodarsku, socijalnu i kulturnu povijest, za rodoslovna istraživanja te za povijest istaknutih osoba i znamenitih obitelji s područja srednje Dalmacije.

## Napomene

## Vanjske veze
* Službene stranice DAS-a 
* Državni arhiv u Splitu - Arhinet
Narodni trg u Splitu

**Narodni trg u Splitu** (**Pjaca**) je gradski trg nastao urbanističkim širenjem grada zapadno od *Željeznih vrata* Dioklecijanove palače. Time je izvršeno izmještanje glavnog gradskog trga s istoka na zapad, čime je Peristilu ostala funkcija katedralnog trga (*Piazza del Duomo*), odnosno, glavnog sakralnog trga.

Novi glavni gradski trg oblikovan je na prostoru gdje se nekoć nalazila predromanička crkvica *[[Sveti Lovro|sv. Lovre]]*, zbog čega je nazvan **Trg sv. Lovre** (*Platea Sancti Laurentii*). Prvi put se spominje 1225. godine. Bio je obrubljen reprezentativnim zgradama, poput kasnogotičkog kompleksa Kneževa dvora s Komunalnom palačom i vijećnicom te municipalnim kazalištem s tamnicom. Uz zgradu Gradske vječnice nalazi se renesansna palača Karepić iz 16. stoljeća, koja je povezana s vijećnicom lijepim kasnogotičkim duplim prozorima. Taj urbanistički sklop nalazio se sa sjeverne strane trga, dok se na istoku, uz zidine Palače nalazio sklop palača s romaničkom kulom na kojoj je u 15. stoljeću dograđen sat i renesansna loža gradske straže pregrađena u razdoblju baroka. Na suprotnom dijelu Željeznih vrata nalazi se kasnoromanička palača korčulaskog kneza Ćubrijana Žaninića (*Ciprian de Ciprianis*), sa slikovitim kutnim heksaforama na katu i kipom sv. Antuna Pustinjaka iz 1394. godine. Na zapadu, trg je zaokružen u jedinstvenu cjelinu s Nakićevom kućom, građenom u stilu bečke secesije, dok je na jugu omeđen zgradom današnje *Gradske kavane*, zgradom hotela i palačom Pavlović.

Na gradskom trgu bio je i kameni stup za zastavu (*štandarac*), s gradskim grbom i lavom sv. Marka na podnožju, kao simbolima grada i vrhovne vlasti. Štandarac je bio smješten ispred otvorene lože Komunalne palače, a novi se danas nalazi nešto zapadnije.

Nakon naziva *Trg sv. Lovre*, kasnije se zvao **Trg oružja**, po zgradi *Gradske straže* na njemu, a potom **Gospodski trg** (*Plazza dei Signori*) te u konačnici *Narodni trg*.

Godine 1821. gradske vlasti porušile su veći dio sklopa kasnogotičkoga urbanog kompleksa iz 15. stoljeća, uključujući i Knežev dvor, čime je trg dobio svoj današnji oblik.
Domine

**Domine** je feministička, nevladina, neprofitna organizacija koja se bavi promicanjem ženskih ljudskih prava i osnaživanjem žena za preuzimanje aktivne uloge u svim segmentima društvenog života.
Udruga se zalaže za promjene patrijarhalnih društvenih odnosa i rodnu ravnopravnost te za društvo bez diskriminacije na osnovi roda, spola, rase, nacionalnog, vjerskog, političkog ili seksualnog oprijedjeljenja, pri čemu se kao posebne vrijednosti njeguju uvažavanje, povjerenje i solidarnost.

## Principi i ciljevi
Ciljevi kojima udruga teži su:
* Promicanje, poštovanje i ostvarenje ženskih ljudskih prava i rodne ravnopravnosti.
* Motiviranje i osnaživanje žena za preuzimanje aktivnije uloge u svim segmentima društvenog života.
* Društvena odgovornost poslovnog sektora prema ženama.
* Provođenje zaštite ženskih ljudskih prava kroz suradnju lokalnih vlasti i nevladinih organizacija.
* Ostvarenje prava na informaciju i edukaciju kroz provođenje načela rodne ravnopravnosti u medijima i školama.

Udruga djeluje u javnosti kroz programe (edukacijski, medijski i savjetodavni centar), a sudjeluje i/ili organizira razne projekte, kao npr. dokumentarni film o ženama u povijesti Splita, organizacija manifestacije Split Pride, Dani žena itd.

## Nagrade
Udruga je 2012. dobila nagradu "GONG za građanski aktivizam i razvoj demokracije".

## Izvori

## Vanjske veze
* Službena stranica
Kuća slave splitskog sporta

**Kuća slave splitskog sporta** je ustanova koja se nalazi u Muzeju sporta u Splitu. 

Odaje počast zaslužnim splitskim sportašima i pokušava sačuvati i promicati sport na svim razinama.

## Primanja
*2010.:
*2011.: primljen Toni Kukoč, ostali kandidirani: Joško Alebić, atletika i Dragan Holcer (nogomet)

## Članovi
Stanje 26. listopada 2011. godine. Sportovi su poredani abecedno.
* alpinizam: Stipe Božić
* košarka: Branko Radović, Petar Skansi, Rato Tvrdić, Željko Jerkov, Damir Šolman, Dino Rađa, Toni Kukoč
* nogomet: Luka Kaliterna, Frane Matošić, Bernard Vukas, Vladimir Beara, Leo Lemešić, Tomislav Ivić
* opći sport: Fabjan Kaliterna
* plivanje: Đurđica Bjedov
* rukomet: Dragica Palaversa
* tenis: Nikola Pilić, Goran Ivanišević
* vaterpolo: Miro Mihovilović, Deni Lušić, Milivoj Bebić
* veslanje: Gusarov četverac

## Izvor

## Vanjske veze
* Muzej sporta Split
* Muzej sporta Split, Muzejski dokumentacijski centar
Gornje Sitno

**Gornje Sitno** je naselje na južnim padinama Mosora, a administrativno pripada Gradu Splitu, u Splitsko-dalmatinskoj županiji.

## Stanovništvo
Prema popisu iz 2011. naselje je imalo 392 stanovnika.


:

## Znamenitosti
* crkva svetog Luke

## Izvori
Žrnovnica (Split)

**Žrnovnica** je naselje koje se nalazi istočno/sjeveroistočno od Splita. Nalazi se u sastavu Grada Splita.

Nalazi se u prolazu podno Mosora, s njegove južne strane i sa zapadne/sjeverne strane brda Peruna, uz istoimenu rijeku. Zapisi kroničara iz slavne republike Poljičke govore kako je rimski imperator Dioklecijan oko 243-316 g.n.e. - imao lovačku kuću na Gračiću, da je oko Crpala kopana sadra kao vezni materijal za gradnju carske palače u Splitu. Ime Žrnovnica spominje se prvi put 1080. godine.

## Kultura
Crkvica sv. Mihovila na Gračiću datira, prema znanstvenim procjenama, iz 13. stoljeća.

U Žrnovnici djeluje limena glazba Stjepan Radić osnovana 1911. godine, te Klapa Žrnovnica i Klapa DVD-a Žrnovnica Sv. Florijan.

## Stanovništvo
Apsolutnu većinu ovoga mjesta čine katolički Hrvati.

Prema popisu stanovništva iz 1725. godine Žrnovnica je imala 33 obitelji s ukupno 236 ljudi i to : muških 120 od toga 73 sposobna za oružje, niti jednog starca preko 55 godina, muške djece do 18 god. bilo je 47. ženskih 116 od toga samo jedna preko 55 godina, njih 77 imalo je između 18 i 55 godina, a ženske djece je bilo 38.

"Glave" žrnovačkih obitelji bili su:
Ajduković Petar, Barbarić Luka, Bartulović Ivan, Bašić Ivo, Bašić Petar, Bogdanović Ane, Bogdanović Ivan, Bošković Nikola, Domjanović Mate, Alinović Jure (Aljinović), Hamidžić Ivan (Amižić), Hamidžić Luka, Haorčić Pave (Javorčić), Jerković Lovre, Jerković Pave, Kovačević Jure, Kovačević Marko, Kovačević Marko, Kovačić Jure, Martinović Petar, Martinović Stipan, Miličević Stipan, Peričić Frane, Relić Jure, Relić Nikola, Rogulić Martin, Surotvić Marko, Škarić Ante, Ugrinović Matija, Vinančić Marko,Vlajić Matija, Vlajić Mijo, Vučetić Mijo, Župić Petar.

## Sport
U Žrnovnici djeluje nogometni klub "Mosor".

## Vanjske veze
* zrnovnica.hr
Srinjine

**Srinjine** su naselje, koje ulazi u sastav Grada Splita (razlikovati od: naselja Splita), i nalaze se na njegovom krajnjem istoku između Tugara i Žrnovnice, tj. između Splita i Omiša .

Dio su Poljica. Prema unutra se dijele na Tvrčiće (južni dio) i Srinjine (sjeverni dio) (u užem smislu). 

Nalaze se između brda Peruna i planine Mosora. Na planini Mosor nalazi se Zvjezdano selo Mosor, sa nekoliko teleskopa.

Sa Splitom su povezane redovnom gradskom autobusnom linijom br 29 (i u prolazu linija 68).

## Stanovništvo
Srinjine imaju oko 1.355 stanovnika. Apsolutnu većinu stanovnika čine katolički Hrvati.

## Crkve
Katolička crkva nosi ime Porođenja Blažene Djevice Marije, i vodi je župnik don. Ante Delić. Osim crkve Blažene Djevice Marije u Srinjinama postoje još 6 crkvica a one su: 
* Sv. Nikola stari u predjelu Vilar koji je izgrađen 1400 godine
* Sv. Nikola Novi
* Sv. Mihovil koji je izgrađen 1600 te godine
* Sv. Roko postoje i temelji crkve Gospe od Zdravlja koja je napravljena 1680. godine a porušena za vrijeme Austro Ugarske monarhije te ju je bratovština Gospe od Zdravlja odlučila obnoviti i dala je izraditi novu bandiru po staroj koja je napravljena 1680.
* Crkva Svih Svetih u djelu Srinjina Tvrčići.
* Kapelica blaženog Alojzija Stepinca koja je napravljena 2000 godine.

## Sport
U Srinjinama djeluje nogometni klub NK Poljičanin 1921.
Splitski poluotok

**Splitski poluotok** je poluotok na obali Jadranskog mora.

Na njemu je smješten Split i brdo Marjan.

Sa sjeverne i zapadne strane se nalazi Kaštelanski zaljev, a s južne Splitski kanal.

Kao manji poluotok se na njegovu zapadnu dijelu nalazi Marjanski poluotok.
Splitska vrata

**Splitska vrata** su morski tjesnac u Jadranskom moru. Nalazi se između otoka Šolte i Brača, ali na južnom spojištu, jer se dolaskom s otvorenog mora na taj tjesnac, dolazi zapravo do pred Split, pa tako i predstavlja "vrata".

Kao međišne točke se mogu otprilike uzeti:
* na sjeveru spojnica šoltanski istočni rt (istočno od rta Livka) – rt Zaglav na Braču
* na jugu spojnica rt Motika na Šolti – rt Kobila na Braču
Jupiterov hram u Splitu

**Jupiterov hram u Splitu** je hram posvećen bogu Jupiteru, glavnom božanstvu starih Rimljana. Nalazi se u zapadnom dijelu Dioklecijanove palače u neposrednoj blizini Peristila, centralnog trga carskog kompleksa. Sagrađen je krajem 3. stoljeća, u vrijeme gradnje carske palače, a vjerojatno već u 6. stoljeću posvećen je u krstionicu sv. Ivana Krstitelja. Pred samim ulazom u hram nalazi se jedna od dvanaest sfingi dopremljenih iz Egipta po naredbi cara Dioklecijana.

## Historija
Jupiterov hram je građen od 295. do 305. god, kao dio palače cara Dioklecijana. Vjerojatno je bio posvećen vrhovnom rimskom božanstvu i Dioklecijanovom božanskom ocu Jupiteru. Hram se nalazi zapadno od središnjeg dijela palače koji je bio religijski dio, a do kojeg se dolazilo svečanim prilazom. Budući da je car neplanirano abdicirao s trona 305. godine te doputovao iz Nikomedije u palaču, završni radovi na izgadnji palače su prekinuti, pa su dijelovi hrama ostali nezavršeni.

Tokom kasne antike i srednjeg vijeka hram je pretvoren u krstionicu posvećenu sv. Ivanu Krstitelju, a kripta je posvećena svetom Tomi.

U 13. stoljeću je unutar krstionice smješten krsni zdenac izrađen od dijelova oltarne pregrade iz 11. stoljeća koja se prvotno nalazila u katedrali. Na jednoj od mramornih ploča uklesan je najstariji prikaz hrvatskog kralja, Krešimira IV. ili Zvonimira. U unutrašnjosti su sačuvana dva sarkofaga u kojima su pokopani , Ivan II. (10. st.) i Lovro († 1099.). Unutra se nalazi i veliki Meštrovićev brončani kip svetog Ivana Krstitelja.

Bačvasti kasetirani svod hrama utjecao je svojim oblikom na dalmatinsku ranorenesansnu umjetnost, što se najbolje očituje na primjeru Alešijeve krstionice i kapele bl. Ivana u Trogiru. Nad svodom je u 11. stoljeću sagrađen ranoromanički zvonik, sličan onome koji se i danas nalazi na crkvi Gospe od Zvonika nad *Željeznim vratima*, koji je uklonjen oko 1840. godine u skladu sa tadašnjim klasicističkim težnjama koje su zagovarale purifikaciju antičkih spomenika i građevina.

Godine 1907. uklonjeno je nekoliko kuća sa zapadne i južne strane, tako da je danas hram oslobođen od prigradnji, osim one na sjeverozapadnom uglu na koji je još uvijek naslonjena jedna kuća. Tih godina su izvršene ispune sljubnica i rekonstrukcije površine cementnim mortom.

## Vanjske veze

* Hramovi - Jupiterov hram
Croatia Boat Show

**Croatia Boat Show** (CBS) pokrenut je 1999. godine, te se održava na godišnjoj razini u Splitu, Hrvatska. Od 2005. godine CBS postaje član međunarodne udruge organizatora nautičkih sajmova IFBSO (*International Federation of Boat Show Organisers*), te je jedan od vodećih sajmova nautike u regiji i jedan od 10 najvećih nautičkih sajmova u svijetu. Ovo događanje organizira hrvatski poduzetnik Vicenco Blagaić.

## Izložbeni prostor
Izložbeni prostor sajma sastoji se od prostora na kopnu i moru, ukupne površine od 140.000 četvornih metara (70% vodene površine i 30% kopnene površine). Godine 2008. sajam bilježi najveći broj izlagača (500), kada je izloženo 470 jedrilica, motornih brodova, katamarana, luksuznih i mega jahti.  

## Izvori
* International Federation of Boat Show Organisers (IFBSO) 

## Vanjske veze
* Croatia Boat Show
Donje Sitno

**Donje Sitno** je naselje u sastavu Grada Splita, u Splitsko-dalmatinskoj županiji.

## Stanovništvo
Prema popisu iz 2011. naselje je imalo 313 stanovnika.


:

## Znamenitosti
* crkva Presvetog Trojstva

## Izvori
Peristil

**Peristil** (grč.) (arhit.) - slobodan prostor, okružen stubovima i natkriven; predvorje ili hodnik sa stubovima. 
Naziv za trg ispred prvostolnice Sv. Dujma u Starom gradu u Splitu. Izvorni naziv je *Pločata sv. Dujma*. Čini ga peristil nekadašnje Dioklecijanove palače. 

## Peristil Dioklecijanove palače u Splitu

Nalazio se na glavnom kardinu (*cardo*), nekadašnje Dioklecijanove palače i u sjevernom se dijelu križao s njenim glavnim dekumanom (*decumanus*). S bočnih strana je omeđen s dva reda stupova u korintskom stilu povezanih međusobno lukovima. Bočne strane pročelja su bile ukrašene dvjema sfigama od kojih se jedna i dan-danas nalazi na trgu gotovo savršeno očuvana. Pročelje trga je podjeljeno u dva dijela: gornji vodi u ''Vestibul'', a donji stepenicama u veličanstvene podrume palače. Pročelje koje vodi u Vestibul bilo je ukrašeno s tri kipa od kojih je jedan predstavljao cara Dioklecijana, drugi boga Jupitera dok treći ostaje nepoznanica. 

 ''Protiron'', koji se nalazio s južne strane također je doprinosio važnosti Peristila, jer se sa njega car Dioklecijan obraćao stanovnicima drugog dijela palače. Također, spajao je, zapavo odvajao, sjeverni dio palače za sluge, vojsku... te južni dio gdje je boravio car. S njegove su se zapadne strane nalazili krstionica (Jupiterov hram), te Venerin i Kibelin hram, te sa zapadne strane veliki hram, današnja katedrala.

Koristi se kao prostor za glavnija događanja u *Palači* te zbog svoje odlične akustike često služi kao prirodna pozornica i scena za mnoge glazbeno-scenske spektakle. Od njih je najpoznatija tradicionalna izvedba Verdijeve *Aide* za vrijeme Splitskog ljeta.

Na stranicama Hrvatske znanstvene bibliografije objavljena je knjiga ISTRAŽIVANJE I UREĐENJE PERISTILA DIOKLECIJANOVE PALAČE U SPLITU 1956.-1961./RESEARCH AND RECONSTRUCTIoN OFDIOCLETIAN’S PALACE PERISTYLE IN SPLIT 1956-1961] LINK
TV Dalmacija

**TV Dalmacija** je lokalna televizija s koncesijom na razini grada Splita. Svojim signalom pokrivala je grad Split i njegovu širu okolicu od Trogira na sjeveru do Makarske na jugu.

TV Dalmacija s emitiranjem je započela 28. svibnja 2001. godine. Televizija je smještena na splitskom stadionu na Poljudu a  studio je povezan i sa sportskom dvoranom “Gripe” i kompleksom bazena što je omogućavalo izravno uključenje u sve značajnije sportske događaje u Splitu. Vlastita produkcija predstavljala je 50 % programa TV Dalmacije. Emitirala je na 34. kanalu preko odašiljača Biokovo,Labinštica i odašiljača na Vidovoj Gori.
Početkom svibnja 2012. godine TV Dalmaciju je otkupila NeT TV iz Kutine.

Ujedinjenjem TV Dalmacije s Nezavisnom televizijom, nastao je zajednički projekt Mreža TV.

## Izvori
Splitska televizija

**Splitska televizija** je bivša televizijska postaja s područja Splita, osnovana 1999. godine. Svoj je program emitirala u kabelskom sustavu B.net-a (Split, Zagreb, Zadar, Rijeka i Osijek) i MAXtv-a.

Program se emitirao u tri bloka: jutarnjem, poslijepodnevnom i večernjem. Popunjen je uglavnom domaćom produkcijom.

Zbog nedostatka financijskih sredstava, STV je prestao s emitiranjem 2010. godine. Njezinu je frekvenciju naslijedila postaja Full TV.

**Projekti i emisije Splitske televizije (u programskoj shemi 2009. godine)**

* *Split gradi* - emisija o graditeljstvu na području splitske regije /srijedom u 21.00/
* *Split!* - gradske crtice /svaki radni dan u 20 sati/ (22.00 R)
* *Internet televizija* - najpopularniji i najbolji video zapisi objavljeni na internetu /utorkom u 20.30/
* *Život i prostor* - emisija o arhitekturi i kulturi stanovanja
* *d.d.* - dnevni pregled stanja na burzi. /od ponedjeljka do petka u 19.00/
* *Interwiev* - poznati gosti pričaju o svom životu s novinarom Slavenom Reljom /premijerno petkom u 21.00/
* *Ruska veza* - dokumentarne emisije o načinu života u Rusiji ekskluzivno na Splitskoj televiziji (proizvodnja: Russia Today)
* *Đir po Keniji i Tanzaniji* - skupina Splićana odlučila je posjetiti te krajeve, te su snimili dokumentarac
* *Podvodni ribolov na Jadranu* - autor: Mislav Čalo, državni prvak i hrvatski reprezentativac u podvodnom ribolovu; dokumentarni film
* *Tajne uspjeha* - dokumentarna serija
* *Stividenska posla* - zabavna emisija, uređuju: Stivideni

**Opremljenost Splitske televizije**

Studio Splitske televizije bio je najveći je u Dalmaciji; prostirao se na 200 metara kvadratnih, a visine je 7,5 metara. Opremljen je sa studijskom rasvjetom (do 50 kW), spojen je s TV režijom, osigurane su scene i chroma key plano, te prostor za garderobu.

Što se tiče tehničke opremljenosti STV-a, na raspolaganju su: kamere SD (betacam SP, DV, DVCAM) i HD (HDV), stativ, kran, rasvjeta, priključni kabeli, "eng" komplete...

## Izvor

## Vanjske veze
* Službena stranica Splitske televizije
Sveučilište u Splitu

**Sveučilište u Splitu** (lat. *Universitas studiorum Spalatensis*), hrvatska visokoobrazovna ustanova sa sjedištem u Splitu, utemeljena 15. lipnja 1974. godine. Rektor Sveučilišta u Splitu je prof. dr. sc. Šimun Anđelinović, inače redoviti profesor na Medicinskom fakultetu u Splitu i šef patologije u KBC Split.

Osnivanjem Sveučilišta u Splitu u njegov su sastav ušle ustanove koje su već ranije ostvarivale stručno-znanstveno djelovanje u Gradu.

Osnivanjem Sveučilišta u Zadru 2003. godine u njegov su sastav uključeni Filozofski fakultet u Zadru, Visoka učiteljska škola u Zadru i Studentski centar u Zadru koji su do tada bili u sastavu Sveučilišta u Splitu.

Godine 2001. osnovan je Odjel za humanističke znanosti kao preteća budućeg splitskog Filozofskog fakulteta (osnovanog 2005.).

## Sastavnice

### Visoka učilišta
* Ekonomski fakultet
* Fakultet elektrotehnike, strojarstva i brodogradnje (FESB)
* Fakultet građevinarstva, arhitekture i geodezije (FGAG)
* Filozofski fakultet
* Katolički bogoslovni fakultet
* Kemijsko-tehnološki fakultet
* Kineziološki fakultet
* Medicinski fakultet
* Pomorski fakultet
* Pravni fakultet
* Prirodoslovno-matematički fakultet /PMF/
* Sveučilišni odjel zdravstvenih studija
* Umjetnička akademija

### Sveučilišni studijski centri
* Sveučilišni studijski centar za stručne studije
* Sveučilišni odjel za studije mora
* Sveučilišni studijski centar za forenzične znanosti
* Međusveučilišni studij mediteranske poljoprivrede

### Ostale sastavnice Sveučilišta
* Centar za unaprjeđenje kvalitete
* Studentski centar Split
* Sveučilišna knjižnica u Splitu
* Sveučilišni zbor Vox Animae
* Interdisciplinarni centar za naprednu znanost i tehnologiju Sveučilišta u Splitu
* Centar za znanstveno računanje

## Rektori kroz povijest
* Dinko Foretić 1975.-1978. 
* Pavao Domančić 1978.-1980. 
* Anton Afrić 1980.-1982.
* Ivo Borković 1982.-1984.
* Milojko Ćišić 1984.-1987.
* Stjepan Lipanović 1987.-1989.
* Josip Lovrić 1989.-1992.
* Dražen Štambuk, prorektor na funkciji rektora 1992.-1993.  
* Petar Slapničar 1994.-1998. 
* Ivo Babić 1998.-2002.
* Ivan Pavić 2002.-2014.
* Šimun Anđelinović 2014.-...

## Galerija

Datoteka:Wirtschaftswiss Fakultät Split.jpg|Ekonomski fakultet
Datoteka:Katholisch-Theologische Fakultät Split.jpg|Katolički bogoslovni fakultet
Datoteka:Medizinische Fakultät Split.jpg|Medicinski fakultet
Datoteka:Philosophische Fakultät Split.jpeg|PMF i učiteljski 
Datoteka:Split University Library.JPG|Sveučilišna knjižnica u Splitu


## Povezano
* Lista sveučilišta u Hrvatskoj

## Vanjske veze
* Službene stranice Sveučilišta u Splitu